Ireland's Call

Ireland's Call (Galv Iwerzhon) zo ur ganaouenn saoznek savet e 1995 gant ar pianoour ha sonaozer norzhiwerzhonat Phil Coulter (1942-) da-heul un urzhiad graet dezhañ gant Cumann Rugbaí na hÉireann (Kevread rugbi Iwerzhon).

Deuet eo da vezañ unan eus an daou gan broadel, a-gevret gant Amhrán na bhFiann, hag a vez kanet da-geñver holl grogadoù etrebroadel c'hoariet er gêrEvit ar c'hrogadoù c'hoariet e-maez Iwerzhon ne vez kanet nemet Ireland's Call. gant skipailh rugbi XV Iwerzhon, bodet c'hoarierien Norzhiwerzhon ha Republik Iwerzhon ennañ.

Estreget ar rugbierien XV a gan Ireland's Call hiziv an deiz dre m'eo bet adkemeret ar ganaouenn gant skipailhoù hoke war leton, korfbal, kriked ha rugbi XIII Iwerzhon ivez.

Liamm diavaez
  Amhrán na bhFiann hag Ireland's Call kanet e Páirc an Chrócaigh (Dulenn) d'ar 24 a viz C'hwevrer 2007.
  Istor bihan ha bras Ireland's Call displeget gant Iwerzhoniz 'zo, Phil Coulter en o zouez, da-geñver an abadenn skinwel L'Équipe Explore.
 YouTube - Ireland's Call

Notennoù ha daveennoù

Rummad:Kanaouennoù saoznek
Rummad:Kanoù broadel
Rummad:Kanaouennoù 1995